༄༅། །རྗེ་བཙུན་ས་སྐྱ་པཎྜི་ཏ་ཆེན་པོ་ལ་འཕྲིན་དུ་གསོལ་བ་པདྨོའི་ཕྲེང་བ་བཞུགས་སོ། །རྗེ་ བཙུན་ ས་སྐྱ་
པཎྜི་ཏ་ཆེན་པོ་ལ་གསོལ་བ། པདྨོའི་ཕྲེང་བ་ཞེས་བྱ་བ་འཇམ་མགོན་བླ་མའི་ཞབས་ལ་ཕྱག་
འཚལ་ ལོ། །ཇི་སྙེད་ཕུན་ ཚོགས་ཁྲི་ ཤིང་གཞོན་ནུ་ཅན། །བགྲངས་ཡས་བསོད་ནམས་རིན་
ཆེན་གཏེར་མངའ་ཞིང༌། །ཕན་བདེའི་གཞན་ཕན་དགའ་འགྱུར་རོལ་མཛད་པ། །འཇམ་མགོན་
བླ་མའི་དྲུང་དུ་འདི་འབུལ་ལོ། །རིང་ན་གནས་ཀྱང་ལྷག་བསམ་མེ་ལོང་ལ། ཁྱེད་ཀྱི་ཐུགས་རྗེའི་
གཟུགས་བརྙན་རྗེས་བཞུགས་ཤིང༌། །ཐོས་པའི་པད་ཚལ་ཡིད་འོང་དགའ་བའི་ལུས། །སྡང་
བའི་ལོག་ཞུགས་བ་མོས་མ་སྒྲིབ་པས། །ཡིད་གཉིས་མེད་པའི་དོན་དེ་དེང་ཞུའོ། །ཀྭ་ཡེ་རྗེ་
བཙུན་ས་སྐྱ་ པ། ཁྱེད་ཀྱི་གསུང་ལས་འདི་སྐད་འབྱུང༌། །བསྟོད་འོས་སྨད་པར་མི་བྱ་ཞིང༌། །
སྨད་འོས་བསྟོད་པར་མི་བྱ་ཞེས། །གསུངས་པ་གང་དེ་འཐད་ཅེས་འབྱུང༌། །བསྟོད་འོས་པ་
དང་སྨད་འོས་ཀྱང༌། །དམ་ཆོས་བདེན་དང་མི་བདེན་པར། །སྨྲ་བ་ལགས་པར་བདག་གིས་
ཁུམས། །དེ་ལ་ཐ་སྙད་ཆོས་ཚུལ་ནི། །ཕལ་ཆེར་གངས་ཅན་སྐྱེ་བོ་ཡིས། །སྤྲོས་པ་ཆུང་དང་བློ་
དམན་ཕྱིར། །ད་ལྟའི་ མི་ ལ་ གཙོར་ མ་ མཆིས། །འོན་ཀྱང་ཁྱེད་ཀྱིས་ བཤད་ པ་ ཡི། །ཐ་སྙད་
ཆོས་ཚུལ་དེ་དག་ཀྱང༌། ཁྲོད་གསུང༌་ཤེས་པའི་རློམ་པ་ཅན། །ད་ལྟའི་སྐྱེ་བོས་ཟློག་དེ་སྤྱོད། །སྙན་
ངག་སྦྱོར་ང
བ་ཅི་མཆིས་པ། །རྨོངས་པ་བསླུ་བའི་གླུ་ལེན་ལྟར། ཁ་ཟག་ལས་ཀྱང་ཆེས་དམན་
པའི། །འདོད་ ཚིག་སྦྱོར་ བ་ཁོ་ནར་བས། །སྒྲ་ཡི་རིག་འདི་སྙན་ངག་ནི། །རྒྱ་མཚོར་འཇུག་
པའི་གྲུ་ལགས་ཀྱང་། །འཕྲལ་སྐད་ཙམ་གྱིས་བརྡ་སྤྲོད་པའི། །སྒྱུར་བྱེད་ཀྱང་ནི་དཀའ་བར
འཚལ། །སྡེབ་སྦྱོར་ལ་སོགས་ཕལ་ཆེར་ནི། །མིང་ཙམ་ལྷག་མ་ལྟ་བུར་སོང༌། །རྟོག་གེའི་ཚུལ་
འདི་བསྡེ་བདུན་དང༌། །རིགས་པའི་ཆ་ཤས་བསགས་པའི་གཏེར། །སྣ་ཚོགས་གྲུབ་མཐའི་རི་
མོ་ཅན། །མ་ལིའི་དྲི་ཞིམ་ག་པུར་ལ། །མི་གཙང་ཕུང་པོས་འཇལ་བར་བྱེད། །བུང་བའི་གཤོག་
པ་རྒྱང་རིང་ཡང༌། །ནམ་མཁའི་ཕ་རོལ་མཐོང་བ་མེད། །ནགས་ཀྱི་སྤྲེའུ་བཞིན་བཟང༌ཡང༌། །
-357-

བརྩེ་ཆེན་འོད་སྣང་ལས། གློ་བོ་མཁན་ཆེན་བཀའ་འབུམ། ༼ཀ
བརྒྱ་བྱིན་གདོང་ལ་འགྲན་པ་མེད། །དྲི་ཟའི་བུ་མོ་གཟུགས་མཛེས་ཀྱང༌། །བདེ་སོགས་བཙུན་
མོའི་ མཚན་བྱེད་ མིན། །དེ་ལྟར་ ན་ ཡང་དུས་སྟོབས་ དང༌ ། །མི་རྣམས་ བསོད་ ནམས་ དམན་
པའི་ཕྱིར། །ཕལ་ཆེར་རྨོངས་པ་འཇུག་པའི་སྒོ། །ནན་གྱི་ཆེ་ནས་གཞན་དུ་སོང༌། །སྡོམ་གསུམ་
འཁྲུལ་མེད་ལི་ཁྲི་ཡི། །ཚོན་རིས་འབར་བའི་གཞལ་མེད་ཁང༌། །ངན་རྟོག་དག་དང་འདྲེས་པ་
ཡི། །རང་བཟོ་རྣམས་ཀྱི་དྲི་མས་བྱུགས། །ཕ་རོལ་རྩོད་པར་དགའ་བའི་མི། །དམ་པ་ཡིན་པའི་
སེམས་ འཆང་ཞིང༌ ། །གཡོ་སྒྱུའི་ འཁྱོག་ ཚིག་སྨྲ་མཁས་པ། ཁྱེད་གསུང་གཏེར་གྱི་རྐུན་མར་
ཞུགས། །སྐྱེ་མ་རི་དྭགས་འབྲིད་བྱེད་པ། །ངོམས་པ་མེད་པའི་ཉར་མ་ནི། །གྲུབ་མཐའི་ཟོལ་
ཅན་མིག་རྒྱུའི་ཆུས། །སྲིད་པའི་རི་དྭགས་མང་དུ་བཀུམ། །བདག་ཅག་འགྲོ་བའི་ངལ་སྟེགས་
མཆོག །ཁྱེད་རྣམས་བཤེགས་པའི་ཤུལ་ཆེན་པོ། །མ་འོངས་རྣམས་ཀྱི་ལམ་སྣ་བ། །འཕགས་
པ་རྣམས་ཀྱིས་བགྲོད་ པ་འདི། །རབ་རིབ་ལྡན་པར་གཞན་གྱིས་བྱས། །ཐུབ་པའི་གསུང་ ལ་
འགྲན་བྱེད་ཅིང༌། །ལྷག་པར་ཁྱེད་གཞུང་སུན་འབྱིན་པའི། །དྲི་མ་ཅན་གྱི་རྫིང་བུ་དག །ཉེ་བར་
གནས་ཀྱང་རིང་བར་འཚལ། །འོན་ཀྱང་སྙིགས་དུས་སྐྱེས་ན་ནི། །ནམ་མཁར་རི་མོ་བྲིས་པ་
ལ། །ཡིད་འོང་རྒྱན་དུ་རེ་བ་ལྟར། །དགོས་པ་མེད་པའི་ལྟ་ངན་གི །ཕྲེང་བ་མགུལ་རྒྱན་ལགས་
པར་འཛིན། །དེ་སྐད་ལགས་པས་ཁྱོད་ཐུགས་ནི། །ཞི་བར་བཞུགས་ཀྱང་ཐུགས་རྗེ་ཡི། །དབང་
པོའི་གཞུང་ལྟར་བཀྲ་བའི་སྐུ། །སྣ་ཚོགས་ཚུལ་གྱིས་ལམ་བསྟན་ནས། །བདག་ཅག་འགྲོ་བའི་
མགོན་མཛད་རིགས། །མགོན་པོ་ཁྱོད་ཀྱི་ཕྲིན་ལས་ནི། །དྲག་པོའི་ལས་ལ་མངོན་དགྱེས་ན། །
ཧཱུཾ་ཡིག་འབར་བའི་རྩ་ལག་གིས། །དགྲ་དགེགས་ཁོག་པའི་སྙིང་བཀས་ནས། །སྲིད་མཚོའི་
བར་དུ་བསྟན་པ་ཡི། ། ཁུར་འདི་བཟོད་པའི་བྱ་བ་རིགས། །ཀྱེ་ཧུད་སྙིང་ནས་དད་པའི་འཕྲིན་
ཡིག་འདི། །རྨོངས་ པའི་ ལམ་ཞུགས་ ལོག་ སྒྲུབ་རྩོད་ པའི་དུས། །དུག་ ཅན་རྦ་རློང་ འཁྲུགས་
པའི་ཟེགས་མ་དག །ཀུན་དགའི་གསུང་ལའང་འཐོར་བར་རིག་ནས་ནི། །རབ་ཏུ་སྐྱོ་བའི་བླ་
-358-

དྲིས་ལན་དང་འཕྲིན་ཡིག་ཞལ་གདམས་སྐོར་བཞུགས།
བཅོལ་འདི་དག་བརྡོལ། །ཀྱེ་མ་ཀྱི་ཧུད་བསོད་ནམས་དམན་པའི་མི། །ག་བུར་ཆུ་ཡིས་ཁྱབ་
པའི་ཟླ་དཀར་གདན། །ཙན་དན་བསིལ་ཡབ་བཀོད་པ་རྣམས་སྤངས་ནས། །ལམ་ནག་དྲོད་
ཀྱིས་རྙིང་པོའི་རྡོ་ལེབ་ལ། །གདན་དུ་རེ་བའི་སྤྱོད་ཚུལ་འདི་རེ་མཚར། །དེ་སྐད་བླ་མའི་དྲུང་དུ་
སྤྲིངས་པ་ཡི། །དགེ་བ་རབ་དཀར་གངས་རྡུལ་གཙང༌མ་དང༌། །ཀུན་དའི་ཕུང་པོ་བསགས་
འདྲ་གང་ཐོབ་དེས། །བདག་གི་དྲི་མེད་འཕགས་པའི་མིག་ཐོབ་ཤོག །ཅེས་པ་འདི་ལེགས་པའི་འབྱུང་
གནས་ཀྱིས་བརྗོད་པའོ། །དགེའོ།། །།